Diari Oficial de la Generalitat Valenciana


Sumari del DOGV 4517, del 09-06-2003 (2003/6714)

Informació pública de l'alternativa tècnica de programa d'actuació integrada presentada pel Sogrony, SL, per al desenvolupament de la unitat d'execució 18 del PEPRI del barri del Carme.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4517

Data del DOGV
:   09-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6714


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada pel Sogrony, SL, per al desenvolupament de la unitat d'execució 18 del PEPRI del barri del Carme. [2003/X6714]
  
L'Alcaldia, mitjançant Resolució U-2925 de 24 d'abril de 2003, ha acordat el següent:
  
Vista l'alternativa tècnica de programa d'actuació integrada presentada per la mercantil el Sogrony, SL, els informes emesos pels Serveis de Planejament, Projectes d'Infraestructura i Gestió Urbanística, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució nº 2242, de 7 de juliol de 1999, resolc:
  
I. Sotmetre a informació pública pel termini de vint dies hàbils, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i amb remissió prèvia dels avisos prescrits en l'article 46.3 de la LRAU, l'alternativa tècnica de programa d'actuació integrada presentada pel Sogrony, SL, per al desenvolupament de la unitat d'execució 18 del PEPRI del barri del Carme, l'àmbit de la qual es delimita pels carrers Corona, Historiador Beuter i Sant Ramon de València. L'alternativa tècnica comprèn memòria, projecte d'urbanització i projecte de reparcel·lació.
  
En el termini esmentat, comptat a partir de la publicació de l'anunci d'exposició pública en el DOGV, podran presentar-se al Servei Municipal de Planejament (av. d'Aragó, 35), tant al·legacions com alternatives tècniques que vulguen competir amb l'exposada al públic, i el termini quedarà prorrogat per vint dies addicionals si en els deu primers d'informació pública cap persona, prestant caució per import de 3005 euros, es comprometera de presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualssevol de les alternatives tècniques presentades; l'acte d'obertura de les que s'hi presenten tindrà lloc el següent dia hàbil a l'acabament d'este termini, tret que siga dissabte, i en este cas es traslladarà al dia hàbil següent. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; alhora, durant tot el procediment podran ser objecte de pública consulta al Servei de Planejament, les al·legacions i alternatives tècniques que s'hi presenten.
  
II. La present resolució tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establert legalment, no seran admeses a tràmit en l'àmbit de la suspensió esmentat en el punt I, les sol·licituds de llicències de parcel·lació de terrenys, edificació, demolició i obertura ?tret d'estes últimes les regulades en l'article 58.5 de la LRAU?, i qualssevol iniciativa de programa d'actuació que pogués presentar-se o sotmetre's a informació pública pel procediment simplificat regulat en l'article 48 de la LRAU.
  
Alhora, s'aprova expressament la interrupció de la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent Notaria, en el període que transcórrega entre la data d'esta resolució i la publicació en el Diari Oficial de la Generalitat Valenciana.
  
III. Notificar la present resolució als distints serveis municipals.